

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada i mirovinskoga sustava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Izvješća o radu Središnjeg registra osiguranika za 2018. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Prijedlog

**VLADA REPUBLIKE HRVATSKE**

Na temelju članka 31. stavka 3. Zakona o Vladi Republike Hrvatske („Narodne novine“, broj 150/11, 119/14, 93/16 i 116/18), a u svezi s člankom 9. Zakona o Središnjem registru osiguranika („Narodne novine“, broj 159/13 i 39/18), Vlada Republike Hrvatske je na sjednici održanoj dana \_\_\_\_\_\_\_\_\_\_\_ donijela

**ZAKLJUČAK**

Prihvaća se Izvješće o radu Središnjeg registra osiguranika za 2018. godinu, KLASA: 470-03/19-01/02, URBROJ: 353-02-19-1, u tekstu koji je Upravno vijeće Središnjeg registra osiguranika donijelo na 165. sjednici održanoj dana 16. srpnja 2019. godine.

KLASA:

URBROJ:

Zagreb,

**PREDSJEDNIK**

mr. sc. Andrej Plenković

**O b r a z l o ž e nj e**

Središnji registar osiguranika (REGOS), sukladno članku 9. Zakona o Središnjem registru osiguranika (Narodne novine, broj 159/13 i 39/18), jednom godišnje podnosi Vladi Republike Hrvatske izvješće o svom radu u prethodnoj godini.

Središnji registar osiguranika je u 2018. godini usmjerio svoj rad na prikupljanje i obradu podataka po osiguranicima i drugim osobama te na provedbu propisanih mjera i radnji u svrhu osiguranja i zaštite interesa članova obveznih mirovinskih fondova.

U obavljanju poslova iz svoga djelokruga rada Središnji registar osiguranika primjenjuje suvremena informacijska rješenja potrebna za odvijanje poslovnih procesa, kao i za objedinjavanje i razmjenu podataka sa svim subjektima u poslovnom okružju.

U Izvješću o radu opisani su obavljeni poslovi u tijeku 2018. godine s brojčanim pokazateljima.

Potrebno je istaknuti da je u izvještajnom razdoblju Središnji registar osiguranika provodio aktivnosti vezano za:

* realizaciju projekta EESSI (*Electronic Exchange of Social Security Information* ) i projekta *Transition Facilities* (Prijelazni instrument – Razvoj IT infrastrukture) koji se većim dijelom financiraju sredstvima iz fondova EU. Projekt *Transition Facilities* je uspješno završen u zadanom roku (rujan 2018. godine),
* razvoj i promicanje e-poslovanja s krajnjim korisnicima (sustav elektroničke isporuke dokumenata osiguranicima i drugim osobama).

Upravno vijeće Središnjeg registra osiguranika je na 165. sjednici, održanoj 16. srpnja 2019. godine donijelo Izvješće o radu Središnjeg registra osiguranika za 2018. godinu te isto proslijedilo Ministarstvu rada i mirovinskoga sustava koje je postupilo sukladno odredbi članka 29. Poslovnika Vlade Republike Hrvatske (Narodne novine, broj 154/11, 121/12, 07/13, 61/15, 99/16 i 57/17).

Na temelju članka 31. stavka 3. Zakona o Vladi Republike Hrvatske („Narodne novine“, broj 150/11, 119/14, 93/16 i 116/18), Vlada Republike Hrvatske zaključkom utvrđuje svoja stajališta u pitanjima provedbe utvrđene politike te određuje zadaće tijelima državne uprave.

Slijedom navedenoga, predlaže se Vladi Republike Hrvatske da donese Zaključak kojim prihvaća Izvješće o radu Središnjeg registra osiguranika za 2018. godinu.